CELEX: 62012TN0222
Language: lt
Date: 2012-05-24 00:00:00
Title: Byla T-222/12: 2012 m. gegužės 24 d. pareikštas ieškinys byloje National Trust for Scotland prieš VRDT — Comhairle na Eilean Siar (ST KILDA)

28.7.2012   
            
            
               LT
            
            
               Europos Sąjungos oficialusis leidinys
            
            
               C 227/24
            
         2012 m. gegužės 24 d. pareikštas ieškinys byloje National Trust for Scotland prieš VRDT — Comhairle na Eilean Siar (ST KILDA)
   (Byla T-222/12)
   2012/C 227/41
   Kalba, kuria surašytas ieškinys: anglų
   
      Šalys
   
   
      Ieškovė: National Trust for Scotland (Edinburgas, Jungtinė Karalystė), atstovaujama solisitoriaus J. MacKenzie
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Comhairle na Eilean Siar (Luiso sala, Jungtinė Karalystė)
   
      Reikalavimai
   
   
               —
            
            
               Panaikinti visą 2012 m. kovo 26 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 310/2011-4 ir atmesti paraišką.
            
         
               —
            
            
               Priteisti iš VRDT ir bet kurios įstojusios į bylą šalies jų pačių ir ieškovės bylinėjimosi išlaidas, patirtas šiame procese ir per procedūrą Apeliacinėje taryboje.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: kita procedūros Apeliacinėje taryboje šalis.
   
      Prašomas įregistruoti Bendrijos prekių ženklas: žodinis prekių ženklas ST KILDA 9, 16, 35, 39, 41 ir 43 klasių prekėms ir paslaugoms — Bendrijos prekių ženklo paraiškos Nr. 8 283 871.
   
      Prekių ženklo ar žymens, kuriuo remtasi per protesto procedūrą, savininkė: ieškovė.
   
      Prekių ženklas ar žymuo, kuriuo remiamasi: Tarybos reglamento 207/2009 8 straipsnio 4 dalyje nurodyti pagrindai, konkrečiai — neįregistruotas Jungtinėje Karalystėje saugomas prekių ženklas ir trečiosios šalies pastabos pagal Tarybos reglamento 207/2009 40 straipsnį.
   
      Protestų skyriaus sprendimas: atmesti protestą.
   
      Apeliacinės tarybos sprendimas: atmesti apeliaciją.
   
      Ieškinio pagrindai:
   
               —
            
            
               Tarybos reglamento (EB) Nr. 207/2009 7 straipsnio 1 dalies b ir c punkto pažeidimas,
            
         
               —
            
            
               Reglamento (EB) Nr. 207/2009 8 straipsnio 4 dalies pažeidimas.